**Β΄ ΟΡΟΣ ΣΥΓΚΡΙΣΗΣ - ΑΣΚΗΣΕΙΣ**

**Στις παρακάτω προτάσεις: α) να εντοπίσετε τον α΄ και το β΄ όρο σύγκρισης, β) να υπογραμμίσετε το συγκριτικό επίθετο ή επίρρημα και γ) να γράψετε πώς εκφέρεται ο β΄ όρος σύγκρισης:**

1. Η Ελένη είναι τρία χρόνια μεγαλύτερή μου.
2. Πρόσφεραν ωραιότερα δώρα σ’ εκείνη παρά σ’ εκείνον.
3. Η Λένα είναι καλύτερη μαθήτρια από τη Γιώτα.
4. Νομίζει ότι είναι καλύτερή σου.
5. Μου αρέσει περισσότερο το θέατρο παρά ο κινηματογράφος.
6. Το πορτοκάλι είναι πιο νόστιμο από το μήλο.
7. Το μπάσκετ είναι καλύτερο από το ποδόσφαιρο.
8. Στην Ελλάδα έρχονται περισσότεροι τουρίστες το χειμώνα παρά το καλοκαίρι.
9. Το εισιτήριο του τρένου είναι πιο φθηνό από του αεροπλάνου.
10. Είναι προτιμότερο να κάνεις εσύ αυτό το ταξίδι παρά εγώ.
11. Στον κόσμο που εγύρισες είδες καλύτερή μου;
12. Η θάλασσα σήμερα είναι πιο ήσυχη από χθες.
13. Προτιμάει το τρένο από το αεροπλάνο.
14. Η Τζιά είναι μικρότερη από την Κρήτη.
15. Στην Ελβετία πηγαίνουν περισσότεροι τουρίστες το χειμώνα παρά το καλοκαίρι.
16. Το αναψυκτικό στο περίπτερο είναι πιο φθηνό από το αναψυκτικό στην καφετέρια.
17. Καλύτερα να χρησιμοποιούμε ποδήλατο στις πόλεις παρά αυτοκίνητο.
18. Είναι προτιμότερο εσύ να μάθεις γερμανικά που είσαι νέος παρά εγώ που είμαι συνταξιούχος.
19. Η κίνηση σήμερα είναι μικρότερη από χθες.
20. Προτιμάει το παγωτό από το αναψυκτικό.

**Να συμπληρωθεί ο β’ όρος σύγκρισης:**

* + Νοικιάσαμε ένα μεγαλύτερο σπίτι.
	+ Σήμερα νιώθω καλύτερα.
	+ Με το αεροπλάνο ταξιδεύεις ανετότερα.
	+ Γράφε προσεκτικότερα.
	+ Αυτό το χτένισμα σου πάει καλύτερα.
	+ Το Α1 έχει καλύτερους μαθητές.
	+ Η τηλεόραση ενημερώνει πληρέστερα.
	+ Αύριο έλα νωρίτερα.
	+ Αν φας περισσότερο, θα βαρύνεις.
	+ Σήμερα η θερμοκρασία είναι πιο χαμηλή
* Η μητέρα αγαπά περισσότερο εσένα
* Πήρε πιο πολλά χρήματα από τον γιο της.
* Καλύτερα να φύγεις.
* Οι νέοι γνωρίζουν καλύτερα τη χρήση της τεχνολογίας.